Hankija: PÕLVA VALLAVALITSUS

Riigihanke nimetus:

**Sotsiaaltransporditeenuse osutamine Põlva vallas 2018. aastal**

RIIGIHANKE ALUSDOKUMENT

Pakkumuse koostamise juhend

Alla riigihanke piirmäära jääv sotsiaalteenuse tellimise hange

Detsember 2017

**Põlva Vallavalitsus** kutsub Teid esitama pakkumust riigihankele **"Sotsiaaltransporditeenuse osutamine Põlva vallas 2018. aastal"**. Riigihange viiakse läbi vastavalt kehtivatele õigusaktidele ja riigihanke alusdokumentides (edaspidi HD) esitatud nõuetele.

Riigihanke alusdokumentide kohta selgituste või täiendava teabe saamiseks palume pöörduda hanke eest vastutava isiku poole.

1. **Hanke iseloomustus**
	1. Hankija nimi ja andmed: **Põlva Vallavalitsus**, registrikood 75038581, aadress Kesk tn 15, Põlva linn, Põlva maakond 63308; telefon 799 9470; e-post info@polva.ee; koduleht: http://www.polva.ee.
	2. Riigihanke eest vastutav ametiisik ja tema kontaktandmed: Põlva Vallavalitsuse sotsiaalosakonna juhataja Gerti Karilaid-Vidder, tel 799 9474, e-post gerti.karilaid-vidder@polva.ee.
	3. Riigihanke esemeks on Põlva vallas puudega isikutele sotsiaaltransporditeenuse osutamine 2018. aastal. Käesolevas dokumendis on Põlva valla all silmas peetud Ahja, Laheda, Mooste, Põlva ja Vastse-Kuuste valdade ühinemise teel tekkinud uut omavalitsusüksust.
	4. Teenust osutatakse 12 kuu jooksul alates lepingu sõlmimisest.
	5. Hanke eesmärgiks on tagada sotsiaalhoolekande seaduses (§38 lg 1) Põlva vallale pandud kohustuse täitmine puuetega isikutele teiste inimestega võrdsete võimaluste tagamisel.
2. **Hankelepingu eseme tehniline kirjeldus**
	1. Teenus sisaldab sotsiaaltransporditeenuse osutamist kliendi elukohast tööle, õppeasutusse või avalikke teenuseid pakkuvasse asutusse sõitmiseks isikule:
		1. kelle elukoht Eesti Rahvastikuregistri andmetel on Põlva vald ja kes tegelikult elavad Põlva vallas;
		2. kellele on määratud puue ning kes oma puude tõttu ei saa kasutada isiklikku sõiduvahendit või ühistransporti.
	2. **Teenus sisaldab kõiki kulusid, mis on teenuse osutamiseks vajalikud**, sh isiku abistamine väljakutse kohas ja sihtkohas transpordivahendisse sisenemisel ja väljumisel ning väljakutse sihtkohta ja tagasi väljakutse kohta sõitmist, ooteaeg, nädalavahetustel teenuse osutamine, puudega isiku saatja transportimine.
	3. Teenuse kilomeetrite arvestust kontrollitakse avaliku kaardiserveriga [www.maps.google.com](http://www.maps.google.com). Põhjendamatuid lisasõite ei arvestata teenusepõhisteks kuludeks.
	4. **Teenust osutatakse vastavalt vallavalitsuse sotsiaalosakonna teenistuja poolt esitatud tellimusele**.
	5. Teenuse prognoositav maht ühes kuus on **7500** kilomeetrit.
	6. Teenust osutatakse seitse päeva nädalas.
	7. Teenuse osutaja kohustub hoidma andmed teenust kasutanud isikute kohta konfidentsiaalsena.
3. **Nõuded pakkujale**
	1. Pakkujal peab Majandustegevuse registris omama registreeringut tegevusalal sõitjatevedu või omama taksoveo tegevusluba. Hankija kontrollib nimetatud tingimuse täitmist Majandustegevuse registrist.
	2. Pakkuja peab viimase 3 aasta jooksul olema osutanud teenust sõitjateveo või taksoveo tegevusloa alusel. Pakkuja esitab HD vormis 3 loetelu sõlmitud olulisemate samasisuliste lepingute kohta, näidates ära osutatud teenuse kirjelduse, teenuse osutamise aja, tellija nime ja kontaktandmed.
	3. **Pakkuja peab olema piisav tööjõud transporditeenuse osutamiseks ning ta peab omama vähemalt kahte puuetega inimeste transporditeenuse osutamiseks sobivat ja tehniliselt korras transpordivahendit.**
4. **Pakkumuse struktuur**
	1. Pakkumus peab vastama riigihanke alusdokumentides esitatud tingimustele ega või olla mis tahes viisil eksitav.
	2. Pakkumuse tähtaegsel esitamisel kinnitab pakkuja täielikku nõustumist kõigi hankedokumentides esitatud tingimustega.
	3. Pakkumus ja selle juurde kuuluvad dokumendid peavad olema vormistatud eesti keeles.
	4. Pakkumus peab olema koostatud järgnevalt esitatud struktuuri kohaselt:
		1. pakkuja nimi, aadress, registrikood, lühike tutvustus (sh pakkuja senised kogemused ja olemasolevad ressursid);
		2. volikiri juhul, kui pakkumusele pakkuja esindajana alla kirjutanud isik või isikud ei ole äriregistri registrikaardile või muu vastava registri tunnistusele kantud isikud, kes omavad juriidilise isiku esindamise õigust;
		3. pakkuja kinnitused – HD vorm 1;
		4. pakkuja kinnitused hankemenetlusest kõrvaldamise aluste puudumise kohta – HD vorm 2;
		5. loetelu transporditeenuse osutamiseks sõlmitud lepingutest - HD vorm 3;
		6. teenuse osutamiseks kasutatavate transpordivahendite tehniliste passide koopiad ja kirjeldused, mis näitavad nende vastavust riigihanke alusdokumentide punktis 3.3 nõutud tingimustele;
		7. pakkumuse maksumus – HD vorm 4:
			1. Käibemaksuseaduse § 16 lõike 1 punktist 7 tulenevalt on käibemaksuvaba teenusena käsitletav puudega isikute vedu selleks kohandatud ja liiklusseaduse alusel kehtestatud nõuetele vastava sõidukiga;
			2. pakkumuse maksumuses tuleb esitada ühe kilomeetri hind, mis sisaldab kõiki kulusid, mis on vastava teenuse osutamiseks vajalikud arvestades käesoleva dokumendi punktis 2 toodud teenuse kirjeldust;
			3. pakkumuse maksumus tuleb esitada eurodes, kaks kohta pärast koma;
			4. pakkumuse maksumuse esitamisel tuleb arvestada, et hankija tasub sotsiaaltranspordi teenuse osutamise eest kilomeetri põhiselt, k.a mitme inimese üheaegsel transportimisel;
			5. pakkumuse maksumuse arvutamisel peab pakkuja arvestama kõigi kaasnevate töömahtude ja kulutustega, mis tagavad pakkumuse hankedokumentidele vastava teenuse;
			6. hankija ei hüvita pakkujale pakkumuse ettevalmistamise ja esitamisega seotud kulusid.
5. **Pakkumuse esitamise viis ja tähtaeg**
	1. Pakkumus tuleb esitada hiljemalt **19. detsember 2017 kell 09:00,** elektroonilisel kujul digitaalselt allkirjastatult e-posti aadressile info@polva.ee varustatud märksõnaga „sotsiaaltransport 2018“.
	2. Pakkumuse kättesaamise kohta väljastab hankija e-posti teel kinnituse, milles on märgitud pakkumuse kättesaamise kuupäev ja kellaaeg. Hankija kinnitus tõendab pakkumuse esitamist.
	3. Pakkumus tuleb esitada hanke alusdokumentides välja toodud tingimuste alusel, lisana esitatud vormidel ning vajadusel täiendada lisadokumentidega.
	4. Pakkuja võtab enda kanda pakkumuse õigeaegse esitamise ning hankija ei võta arvesse mittetähtaegselt laekunud pakkumusi.
6. **Pakkumuste hindamine**
	1. Pakkumusi hindab Põlva Vallavalitsuse poolt kinnitatud hankekomisjon.
	2. Edukaks tunnistatakse kõige madalama hinnaga pakkumus.
	3. Hankija jätab endale õiguse lükata tagasi kõik pakkumused, kui pakkumuste maksumused ületavad riigihanke eeldatavat maksumust.
	4. Juhul, kui madalaima pakkumuse maksumus on kõrgem hanke eeldatavast maksumusest, on hankijal õigus lükata tagasi kõik pakkumused või teenuse mahtu vähendada ning sõlmida teenuse osutamise leping Hankija olemasolevatele rahalistele vahenditele vastavale teenuse mahule.
7. **Lepingu sõlmimine**
	1. Hankija teeb edukaks tunnistatud pakkumuse esitanud pakkujale ettepaneku lepingu sõlmimiseks. Lepingu sõlmimise aluseks on käesolevad riigihanke alusdokumendid, edukaks tunnistatud pakkumus ning läbirääkimistel kokkulepitud tingimused.
	2. . Teenuse korraldamise aluseks oleva õigusliku regulatsiooni muutumisel on Hankijal õigus leping ennetähtaegselt lõpetada ja kuulutada välja uus hange või alustada lepingu sõlminud Pakkujaga läbirääkimisi teenuse korraldamise tingimuste muutmiseks.

Lisad:

1. Vorm 1
2. Vorm 2
3. Vorm 3
4. Vorm 4
5. Hankelepingu projekt

**Vorm 1**

Riigihanke "Sotsiaaltransporditeenuse osutamine Põlva vallas 2018. aastal" pakkuja osalemise avaldus.

Hankija nimi: **Põlva Vallavalitsus**

**Pakkuja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kinnitus riigihankes osalemisel**

|  |  |
| --- | --- |
| **Hankedokumentides nõutud andmed** |  |
| 1) Pakkuja nimi: |  |
| 2) Registrikood: |  |
| 3) Aadress: |  |
| 4) Kontaktisik ja tema andmed: |  |
| 5) Telefon: |  |
| 6) Elektronposti aadress: |  |
| 7) Pangakonto number: |  |
| 8) Panga nimi: |  |

1. Kinnitame, et võtame üle kõik riigihanke alusdokumentides esitatud tingimused ja esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi.
2. Pakume ennast teostama eelnimetatud sotsiaalteenust ning nõustume kõrvaldama kõik puudused nende esinemise korral, lähtudes esitatud kvaliteedinõuetest.
3. Kinnitame, et kasutame alltöövõtjaid hankelepingu olulise osa täitmisel üksnes Hankija nõusolekul pärast alltöövõtjate suhtes hankemenetluse kõrvaldamise aluste puudumise kohta kinnituse esitamist.
4. Kinnitame, et meil on kõik võimalused ja vahendid eelnimetatud hanke teostamiseks.
5. Kinnitame, et omame piisaval arvul kvalifitseeritud tööjõudu puuetega inimestele transporditeenuse osutamiseks ning puuetega inimeste transportimiseks kohandatud tehniliselt korras eriotstarbelisi sõidukeid.
6. Mõistame, et hankija on seotud kohustusega aktsepteerida temale laekunud madalama maksumusega Pakkumust. Aktsepteerime Hankija õigust lükata tagasi kõik Pakkumused hankedokumentides kirjeldatud juhtudel.
7. Aktsepteerime, et valeandmete esitamise korral ei sõlmita meiega hankelepingut ja valeandmete ilmnemisel kõrvaldatakse pakkuja hankemenetlusest mis tahes ajahetkel.
8. Kinnitame, et meie pakkumuse lahutamatuks osaks loetakse kõik dokumendid ning täiendavad lisad, mis on tehtud hanke käigus.
9. Käesolev pakkumus on jõus 60 päeva, alates pakkumuste esitamise tähtpäevast.
10. Kinnitame, et pakkumuse maksumus on nõuetekohaselt esitatud. Saame aru, et pakkumuse maksumuse mittenõuetekohase esitamise puhul võidakse lükata meie pakkumus tagasi kui hankedokumentidele mittevastav.
11. Kinnitame, et pakkumuse maksumus on esitatud võttes arvesse võimalikku hindade tõusu, tööjõukulude kasvu, kütusehindade muutumist jms lepingu käigus muutuda võivaid asjaolusid. Esitatud kilomeetri hind ei ole pakkumuse esitamise ega hankelepingu kehtivuse ajal tingimuslik ega sõltu inflatsioonist, valuutakursi muutustest jms asjaoludest. Pakkumuse maksumus sisaldab kõiki hankelepingu täitmiseks vajalikke kulutusi.

Pakkuja nimi ja andmed\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja seadusjärgne või volitatud esindaja:

Nimi ja amet :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev ja allkiri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vorm 2**

Riigihanke "Sotsiaaltransporditeenuse osutamine Põlva vallas 2018. aastal" pakkuja kinnitus hankemenetlusest kõrvaldamise aluste puudumise kohta.

Hankija nimi: **Põlva Vallavalitsus**

**Pakkuja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kinnitused pakkuja hankemenetlusest kõrvaldamise aluste puudumise kohta.**

Käesolevaga kinnitame, et meil ei esine Riigihangete seaduse § 95 lõigetes 1 ja 4 nimetatud hankemenetlusest kõrvaldamise aluseid ning anname nõusoleku järelpärimiste tegemiseks RHS § 95 lõikes 1 ja 4 nõuete täitmise tuvastamise kohta Maksu- ja Tolliametile, kohalikule omavalitsusele ja teistele asjaomastele asutustele/institutsioonidele.

Pakkuja nimi ja andmed\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja seadusjärgne või volitatud esindaja:

Nimi ja amet :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev ja allkiri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vorm 3**

Riigihanke "Sotsiaaltransporditeenuse osutamine Põlva vallas 2018. aastal" pakkuja kinnitus kogemuse ja varasemate lepingute kohta.

Hankija nimi: **Põlva Vallavalitsus**

**Pakkuja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kinnitused kogemuste ja varasemate lepingute kohta.**

Kinnitame, et omame sotsiaaltranspordi osutamise kogemust.

Meie poolt viimase kolme aasta jooksul sõlmitud lepingute nimekiri sotsiaaltransporditeenuse osutamiseks:

|  |  |  |
| --- | --- | --- |
| Tellija nimi, kontaktandmed | Lepingu sõlmimise aeg | Lepingu täitmise aeg |
|  |  |  |
|  |  |  |
|  |  |  |

Pakkuja nimi ja andmed\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja seadusjärgne või volitatud esindaja:

Nimi ja amet :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev ja allkiri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vorm 4**

Riigihanke "Sotsiaaltransporditeenuse osutamine Põlva vallas 2018. aastal" pakkumuse hinnakalkulatsiooni vorm.

Hankija nimi: **Põlva Vallavalitsus**

**Pakkuja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kinnitused pakkumuse maksumuse kohta.**

Esitame pakkumuse maksumuse teenuse osutamiseks (12 kuuks) kohandatud invatranspordivahendiga arvestades kõiki kulusid, mis on vastava teenuse osutamiseks vajalikud:

**1 kilomeetri hind on \_\_\_\_\_\_ eurot** (käibemaksuvaba teenusena) vastavalt HD punktis 2 toodule.

Pakkuja nimi ja andmed\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja seadusjärgne või volitatud esindaja:

Nimi ja amet :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev ja allkiri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_